ai4bharat/Pralekha huggingface dataset:
قبائیلی امور کی وزارت
مرکزی کابینہ نے 15 نومبر کو جن جاتیہ گورو دیوس کے طور پر اعلان کرنے کو منظوری دی
15 نومبر کو بھگوان برسا منڈا کی جینتی ہے
قبائلی لوگوں، ثقافت اور حصولیابیوں کی قابل فخر تاریخ کی پذیرائی کرنے اور اس کا جشن منانے کے لیے 15 نومبر سے 22 نومبر 2021 تک ہفتہ بھر چلنے والے پروگرام کا انعقاد
وزیر اعظم جناب نریندر مودی کی صدارت میں مرکزی کابینہ نے آج 15 نومبر کو جن جاتیہ گورو دیوس کے طور پر اعلان کرنے کو منظوری دے دی ہے۔ یہ تین بہادر آدیواسی مجاہدین آزادی کی یادگار کو وقف ہے تاکہ آنے والی نسلیں ملک کے تئیں ان کی قربانیوں کے بارے میں جان سکیں۔ سنتھال، تامار، کول، بھیل، کھاسی اور میزو جیسی کئی قبائلی برادریوں کے ذریعے مختلف تحریکوں کے ذریعے بھارت کی جدوجہد آزادی کو مضبوط کیا گیا تھا۔ قبائلی برادریوں کی انقلابی تحریکوں اور جدوجہد کو ان کی بے پناہ ہمت اور اعلیٰ قربانیوں کی وجہ سے جانا جاتا ہے۔ ملک کے مختلف علاقوں میں برطانوی نو آبادیات کے خلاف آدیواسی تحریکوں کو قومی جدوجہد آزادی سے جوڑا گیا اور اس نے پورے ملک میں ہندوستانیوں کو آزادہ کیا۔ حالانکہ، ملک کے زیادہ تر لوگوں کو ان آدیواسی شخصیات کے بارے میں زیادہ معلومات نہیں ہے۔ سال 2016 کی یوم آزادی کے موقع پر وزیر اعظم جناب نریندر مودی کی تقریر کے مطابق، حکومت ہند نے ملک بھر میں 10 قبائلی مجاہدین آزادی کے میوزیم کو منظوری دی ہے۔
15 نومبر کو جناب برسا منڈا کی جینتی ہوتی ہے، جن کی ملک بھر کی آدیواسی برادریوں کے ذریعے بھگوان کے طور پر پوجا کی جاتی ہے۔ برسا منڈا نے برطانوی نوآبادیاتی حکومت کے ظالمانہ نظام کے خلاف بہادری سے لڑائی لڑی اور ’اُلگولان‘  کی اپیل کرتے ہوئے برطانوی استحصال کے خلاف تحریک کی قیادت کی۔ کابینہ کا آج کا یہ اعلان آدیواسی برادریوں کی قابل فخر تاریخ اور تہذیبی وراثت کو قبولیت فراہم کرتی ہے۔ یہ جن جاتیہ گورو دیوس ہر سال منایا جائے گا اور تہذیبی وراثت کے تحفظ اور شجاعت، مہمان نوازی اور قومی افتخار کی ہندوستانی قدروں کو فروغ دینے کے لیے آدیواسیوں کی کوششوں کو منظوری دے گی۔ رانچی میں قبائلی مجاہدین آزادی میوزیم کا افتتاح وزیر اعظم جناب نریندر مودی کے ذریعے کیا جائے گا جہاں بھگوان برسا منڈا نے آخری سانس لی تھی۔
حکومت ہند نے قبائلی لوگوں، ثقافت اور حصولیابیوں کی قابل افتخار تاریخ کے 75 سال پورے ہونے کا جشن اور اس کا اتسو منانے کے لیے 15 نومبر سے 22 نومبر 2021 تک ہفتہ بھر چلنے والی تقریب کے انعقاد کا منصوبہ بنایا ہے۔
اس پروگرام کے حصہ کے طور پر، ریاستی حکومتوں کے ساتھ مشترکہ طور پر کئی سرگرمیوں کا منصوبہ بنایا گیا ہے۔ ہر ایک سرگرمی کا بنیادی موضوع ہندوستانی جدوجہد آزادی میں قبائلی لوگوں کی حصولیابیوں، حکومت ہند کے ذریعے تعلیم، صحت، معاش، بنیادی ڈھانچے اور ہنرمندی کی تعمیر کے لیے کیے گئے متعدد فلاحی اقدام کو نمایاں کرنا ہے۔ ان پروگراموں میں بے مثال آدیواسی تہذیبی وراثت، جدوجہد آزادی میں ان کے تعاون، رسم و رواج، حقوق، روایات، پکوان، صحت، تعلیم اور معاش کو بھی نمایاں کیا جائے گا۔
وزارت دفاع
آئی این ایس سدرشنی کی خلیجی خطے میں تعیناتی - سمبندھ
سیل ٹریننگ بحری جہاز آئی این ایس سدرشنی کو خطے میں دوست بحریہ کے ساتھ سمندری تعاون کو بڑھانے کے لیے ہندوستانی بحریہ کی کوششوں کے ایک حصے کے طور پر خلیج میں تعینات کیا گیا تھا۔ ایک ماہ تک جاری رہنے والی تعیناتی کے دوران جہاز نے مسقط، دبئی اور بندر عباس میں پورٹ ملاقات کی اور رائل عمان نیوی ، متحدہ عرب امارات کی بحریہ اور اسلامی جمہوریہ ایران  بحریہ کے ساتھ پیشہ ورانہ بات چیت کی۔ گوا شپ یارڈ لمیٹڈ میں بنائے گئے جہاز نے مقامی جہاز سازی کی صلاحیتوں کا مظاہرہ کیا اور خلیج کے ساتھ ہندوستان کے تاریخی سمندری روابط پر نظر ثانی کی۔ جہاز نے تعیناتی کے دوران مختلف تربیتی تبادلے کیے، جن میں RNO اور IRI بحریہ کے تربیت یافتہ افراد کو سیل ٹریننگ دی گئی اور سمندری پروازیں کی گئیں۔ پورٹ ملاقاتوں کے دوران اعلیٰ سطحی وفود اور ہندوستانی تارکین وطن نے جہاز کا دورہ کیا۔ آئی این ایس سدرشنی کے عملے نے بہترین طریقوں کا اشتراک کرنے کے لیے بحریہ کے اداروں اور جہازوں کا دورہ کیا۔ کمانڈنگ آفیسر نے ہر بندر گاہ پر سینیئر افسران سے ملاقات کی اور دو طرفہ تربیتی تعاون، سیل ٹریننگ اور باہمی دلچسپی کے دیگر شعبوں پر تبادلہ خیال کیا۔ جہاز نے بحری افواج کے درمیان باہمی تعاون کو بڑھانے کے لیے RNO اور IRI کے ساتھ دو طرفہ میری ٹائم پارٹنرشپ مشقوں میں بھی حصہ لیا۔
وزارت آیوش
شمال مشرق میں آیوش پر مبنی صنعتوں کی ترقی کے لئے بہت زیادہ امکانات ہیں
شمال مشرق ملک کی اقتصادی ترقی کے آئندہ مرحلے کو تحریک دینے کے لئے تیار ہے: جناب سربانند سونووال
انہوں نے تربیت اور پروفیشنلز کورسز میں صلاحیت کو بہتر بنانے پر زور دیا
آیوش اور بندرگاہوں، جہازرانی اور آبی گزر گاہوں کے مرکزی وزیر جناب سربا نند سونووال نے کہا ہے کہ ملک کی اقتصادی ترقی کے آئندہ مرحلے کے لئے شمال مشرقی خطے میں بہت زیادہ صلاحیت ہے۔خطے میں موجود نباتات کے تنوع اور یہاں کی روایتی میڈیسن کی مالا مال وراثت خطے میں آیوش پر مبنی صنعتوں کی ترقی کے لئے ایک محرک کا کام کریں گی۔مرکزی حکومت شمال مشرق کی اقتصادی صورتحال کو فروغ دینے اور بھارت کی آئندہ اقتصادی ترقی کے لئے لانچ پیڈ فراہم کرانے کے واسطے عہد بند ہے۔
وزیر موصوف نے میگھالیہ کے ری بھوئی ضلع میں اُمیام میں منعقدہ نارتھ ایسٹرانسٹی ٹیوٹ آف آیوروید اینڈ ہومیو پیتھی کی جائزہ میٹنگ میں شرکت کی۔ میڈیا اہلکاروں سے بات چیت کرتے ہوئے وزیر موصوف نے خطے کے طلبا کے لئے بہترین میعاری تعلیم کی ضرورت پر زور دیا۔ آیوروید نرسنگ اور فارمیسی میں بہترین تعلیم کے ساتھ ساتھ پنچ کرما تھیرپی میں پروفیشنل قلیل مدتی کورسز چلائے جائیں تاکہ شمال مشرقی اور ملک کے دیگر حصوں سے طلبا ان سے استفادہ کرسکیں۔وزیر موصوف نے عالمی سطح کی افرادی قوت کی تربیت پر زور دیا جوکہ اقتصادی ترقی کو رفتار دینے کی صلاحیت رکھتی ہو۔
مرکزی وزیر نے کہا کہ حکومت شمال مشرق کو بھارت کی ترقی کا انجن بنانے کےلئے عہد بند ہے۔ اس سلسلے میں انہوں نے اس مالا مال نباتات کا ذکر کیا جو قدرت نے عطا کی ہے۔ انہوں نے کہا کہ شمال مشرق میں اپنی نئی یونٹوں کے لئے مقام تلاش کرنے کے واسطے آیوش پر مبنی صنعتوں کے لئے ایک بڑا موقع ہے ۔ این ای آئی اے ایچ اور آیوش کی وزارت کےتحت کام کرنے والے دیگر اہم تربیتی مراکز میں تربیت یافتہ عالمی معیار کے پروفیشنلز خطے کی ترقی کو رفتار دینے کےلئے خطے میں نباتات کی دستیابی کی تکمیل کریں گے۔
مرکزی وزیر نے کہا کہ حکومت این ای آئی اے ایچ میں جدید بنیادی ڈھانچہ تیار کرنے کے لئے عہد بند ہے۔ انہوں نے اعلان کیا کہ حکومت اس انسٹی ٹیوٹ میں پی جی کورسز شروع کرنے کے لئے اقدام کرے گی اور ہومیو پیتھی کے انٹرز کے مشاہرے میں اضافہ کرکے اسے آیوروید کے برابر کیا جائے گا۔
اپنی وزارت کے اعلی افسروں کے ساتھ جائزہ میٹنگ کے دوران مرکزی وزیر نے آیوش کی قیادت میں کی گئیں پہلوں میں صلاحیت سازی کے لئے حکومت کے ذریعہ کئے گئے اقدامات کا جائزہ لیا۔ انہوں نے چند اصلاحات کا مشورہ بھی دیا کہ تاکہ ان پہلوں کے نتائج نچلی سطح کے صارفین اور عوام تک جلد پہنچ سکیں۔
۔۔۔۔۔۔۔۔۔۔۔
ش ح۔ا گ۔ن ا۔

U-9882
(Visitor Counter : 124
کابینہ
کابینہ نے پردھان منتری غریب کلیان پیکیج- پردھان منتری غریب کلیان انیہ یوجنا – سابوت چنے کی مفت تقسیم میں جولائی سے نومبر 2020 تک پانچ مہینے کی توسیع کی منظوری دی ہے
نئی دہلی،8 جولائی، مرکزی کابینہ نے، جس کی میٹنگ کی صدارت وزیر اعظم جناب نریندر مودی نے کی، کووڈ-19 کے رد عمل کے ایک حصے کے طور پر پردھان منتری غریب کلیان یوجنا  میں جولائی سے نومبر تک مزید پانچ ماہ کی مزید توسیع کی منظوری دی ہے۔
اس اسکیم کے تحت 9.7 لاکھ میٹرک ٹن صاف کیا ہوا سابوت چنا، ریاستوں/ مرکز کے زیر انتظام علاقوں کو فراہم کیے جانے کی تجویز ہے۔ اس چنے کو نیشنل فوڈ سکیورٹی ایکٹ 2003  کے تحت تمام فیض یافتگان کنبوں کو ایک کلو فی ماہ کے حساب سے بغیر کسی قیمت کے آئندہ پانچ ماہ یعنی جولائی سے نومبر 2020 تک تقسیم کیا جائے گا۔ اس پر کُل لاگت 6849.24 کروڑ روپئے آئے گی۔
تقریباً 19.4 کروڑ گھر اس اسکیم کے تحت آئیں گے۔ توسیع شدہ پی ایم جی کے اے وائی پر آنے والے تمام اخراجات مرکزی حکومت برداشت کرے گی۔ یوجنا میں توسیع بھارت سرکار کے اس عہد کے عین مطابق ہے کہ کسی کو بھی خاص طور پر کسی غریب کنبے کو اناج کی عدم فراہمی کی وجہ سے اگلے پانچ مہینوں تک پریشان نہیں ہونے دیا جائے گا۔ سابوت چنے کی مفت تقسیم سے تمام مندرجہ بالا افراد کو ان پانچ مہینوں کے دوران پروٹین سے بھرپور مناسب فراہمی کو یقینی بنایا جاسکے گا۔
اس پیکیج کے لیے دالوں کی تقسیم 2015-16 میں قائم کردہ ذخیرے سے زبردست فراہمی کی جائے گی۔ حکومت کے پاس پی ایم جی کے اے وائی کی توسیع شدہ مدت میں تقسیم کے لیے چنے کا کافی ذخیرہ موجود ہے۔
پی ایم جی کے اے وائی کے پہلے مرحلے میں 4.63 لاکھ میٹرک ٹن دالیں پہلے ہی تقسیم کی جاچکی ہیں جس سے پورے ملک کے 18.2 کروڑ گھروں کو فائدہ پہنچا ہے۔
پس منظر:
وزیر اعظم نے 30 جون 2020 کو پردھان منتری غریب کلیان پیکیج کو نومبر 2020 تک بڑھانے جانے کا اعلان کیا تھا تاکہ کورونا وائرس اور لاک ڈاؤن کی وجہ سے اقتصادی دشواری کے سبب پس ماندہ اور غریب لوگوں کو درپیش پریشانیوں کو دور کیا جاسکے۔
۔۔۔۔۔۔۔۔۔۔
م ن۔ اج ۔ ر ا
U:3777
(
کابینہ
انٹرنیشنل فنانشیل سروسیز سینٹرز اتھارٹی بل 2019 کو لوک سبھا میں پیش کرنے کو کابینہ کی منظوری
وزیر اعظم جناب نریندر مودی کی قیادت میں منعقدہ کابینہ کمیٹی نے انٹرنیشنل فنانشیل سروسیز سینٹرزاتھارٹی 2019 بل جو کہ 12 فروری 2019 کو راجیہ سبھا میں پیش کئے جانے کے بعد سے وہاں زیر التوا تھا، اسے واپس لینے کو اورپارلیمنٹ کے رواں اجلاس کے دوران انٹرنیشنل فنانشیل سروسیز سینٹر اتھارٹی بل 2019 کو لوک سبھا میں پیش کرنے کو اپنی منظوری دے دی ہے۔
فوائد:
بینک کاری اور کیپٹل مارکیٹ اور بیمہ سیکٹر س فی الحال آئی ایف ایس سی میں مختلف ریگولیٹروں یعنی آر بی آئی، ایس ای بی آئی اور آئی آر ڈی اے آئی کے ذریعہ ضابطہ بند کئے جاتے ہیں۔ آی ایف ایس سی میں کاروبار کی فعال نوعیت کے لئے اعلیٰ معیاری کا ضابطہ بند تال میل ضروری ہوتا ہے۔ اس کے لئے آئی ایف ایس سی میں مالی سرگرمیوں کی موجودہ ضابطہ بندی میں وضاحتوں اور بار بار کی ترمیمات کی بھی ضرورت ہوتی ہے۔
آئی ایف ایس سی میں مالی خدمات اور مصنوعات کی تیاری کے لئے مخصوص ضابطہ جاتی مداخلتوں کی ضرورت ہوگی۔ اس لیے مالی منڈی میں شرکت کرنے والوں کو عالمی معیار کا ریگولیٹری ماحول مہیا کرانے کے لئے ہندوستان میں آئی ایف ایس سی کے لئے مرکزی مالی ریگولیٹر کی ضرورت محسوس کی گئی ہے۔
مزید برآں ایز آف ڈوئنگ بزنس یعنی کاروبار میں آسانیاں باہم پہنچانے کے تناظر میں بھی یہ لازمی ہوگیا ہے۔ یونیفائڈ اتھارٹی ہندوستان میں آئی ایف ایس سی کے مزید فروغ اور عالمی سطح پر رائج بہتر طریقہ کار کو اپنانے کے لئے ضروری مدد بھی فراہم کرے گا۔
پس منظر:
مرکزی کابینہ نے 6 فروری 2019 کو منعقدہ اپنی میٹنگ میں پارلیمنٹ میں بین الاقوامی مالی خدمات مراکز اتھارٹی بل 2019 پیش کرکے تمام مالی خدمات کو ضابطہ بند کرنے کے لئے ایک یونیفائڈ اتھارٹی کے قیام کو اپنی منظوری دی تھی۔ اس کے ساتھ ہی خزانہ کے وزیر مملکت کے ذریعہ 12 فروری 2019 کو راجیہ سبھا میں انٹرنیشنل فنانشیل سروسیز سینٹرز اتھارٹی بل پیش کیاگیا تھا۔
لوک سبھا سکریٹریٹ نے یہ بتایا ہے کہ آئین کی دفعہ 117 کے تحت اس مالی بل کو آئین کی دفعہ 117 اور 274کے تحت صدر جمہوریہ کی سفارشات کے مطابق لوک سبھا میں پیش کیا جانا چاہئے۔
۔۔۔۔۔۔۔۔۔۔۔
م ن ۔ش س۔ ع ر۔
U-5274
(Visitor Counter : 60
وزیراعظم کا دفتر
وزیراعظم نے وارانسی میں 3350 کروڑ روپے مالیت کے ترقیاتی پروجیکٹوں کی نقاب کشائی کی
کہتے ہیں ،حکومت ، بنیادی ڈھانچہ کی ترقی اور عوامی فلاح وبہبود کے لئے کام کررہی ہے
نئی دہلی، 19 فروری ،وزیراعظم جناب نریندر مودی نے آج وارانسی میں 3350 کرو ڑ روپے مالیت کے ترقیاتی پروجیکٹوں کی نقاب کشائی کی۔ یہ پروجیکٹ ، صحت ، صفائی ستھرائی، اسمارٹ سٹی، رابطہ، بجلی، ہاؤسنگ اور دیگر شعبوں سے متعلق ہیں۔ اس موقع پر اترپردیش کے گورنر جناب رام نائیک، اترپردیش کے وزیراعلی یوگی آدتیہ ناتھ اور دیگر معززین بھی موجود تھے۔
وزیراعظم نے سب سے پہلے وارانسی میں آنجہانی رمیش یادو کو خراج عقیدت پیش کیا۔ جنہوں نے پلوامہ کے دہشتگردہ حملے میں ملک کے لئے اپنی زندگی نچھاور کردی ہے۔
وارانسی کے مضافات کے اورے گاؤں میں سامعین سے خطاب کرتے ہوئے وزیراعظم نے کہا کہ ان کی حکومت ترقی کی رفتار کو تیز کرنے کے لئے دو محاذ پر کام کررہی ہیں۔ پہلا محاذ شاہراہوں، ریلویز وغیرہ جیسے بنیادی ڈھانچے کی تعمیر سے متعلق ہے جب کہ دوسرا عوام تک ترقی کے فوائد کی رسائی کو یقینی بنانے سے متعلق ہے۔انہوں نے کہا کہ اس سلسلے میں بجٹ میں متعدد اعلانات کئے گئے ہیں۔
آج شروع کئے جارہے پروجیکٹوں کے بارے میں بولتے ہوئے وزیراعظم نے کہا کہ یہ وارانسی کو نئے ہندوستان ایک اہم مرکز بنانے کی جانب ایک کوشش ہے۔ اس تناظر میں انہوں نے وارانسی کے ڈی ایل ڈبلیو میں الیکٹرک ریل انجن کو ہری جھنڈی دکھانے کا ذکر کیا اور کہا کہ یہ پہل ‘‘میک ان انڈیا’’ کے تحت کی گئی ہے جس سے بھارتیہ ریلویز کی صلاحیت اور رفتار کو مستحکم کرنے میں مدد ملے گی۔انہوں نے کہا کہ گزشتہ ساڑھے چار برسوں کے دوران ریلویز کو تبدیل کرنے کے لئے متعدد اقدامات کئے گئے ہیں اور ہندوستان کی پہلی نیم ہائی اسپیڈ ریل گاڑی وندے بھارت ایکسپریس جو دہلی۔ وارانسی کے درمیان چلتی ہے، ایسا ایک قدم ہے۔ انہوں نے کہا کہ اس پروجیکٹوں سے نہ صرف ٹرانسپورٹیشن آسان ہوگا بلکہ کہ وارانسی، پورونچل قرب وجوار کے علاقوں میں نئی صنعتیں قائم کرنے میں بھی مدد ملے گی۔
وزیراعظم نے مختلف اسکیموں کے استفادہ کنندگان کے درمیان سرٹیفکیٹ بھی تقسیم کئے۔ انہوں نے آئی آئی ٹی، پی ایچ یو سو سال پورے ہونے پر ایک یادگاری ڈاک ٹکٹ بھی جاری کیا۔
وزیراعظم نے کہا کہ بی ایچ یو کینسر سینٹر اور بھابھا کینسر سینٹر، لہر تارا، بہار، جھاڑ کھنڈ، چھتیس گڑھ اور دوسری قریبی ریاستوں سے تعلق رکھنے والے مریضوں کو بہتر علاج کے مواقع فراہم کرےگا۔
آیوشمان بھارت کے بارے میں وزیراعظم نے کہا کہ اس اسکیم کے تحت اترپردیش میں تقریباً 38 ہزار افراد قبل ہی استفادہ کرچکے ہیں۔ انہوں نے کہا کہ اسکیم سے اترپردیش میں تقریباً ایک کروڑ بیس لاکھ افراد کو فائدہ پہنچے گا۔
انہوں نے پی ایم۔ کسان سمان ندھا یوجنا کے بارے میں بھی باتیں کیں اور کہا کہ اس سے اترپردیش میں تقریباً 2.25 کروڑ روپے غریب کسانوں کو فائدہ ہوگا۔
وزیراعظم نے گائے اور ان کی جنس کے تحفظ، بچاؤ اور ترقی کے لئے راشٹریہ کام دھینو آیوگ کا بھی ذکر کیا۔
انہوں نے کہا کہ وارانسی میں ان پروجیکٹوں کا سنگ بنیاد رکھا گیا ہے انہیں وقت پر مکمل کرلیا جائے گا۔
بعد ازاں انہوں نے دویانگ جنوں کے درمیان امداد اور معاون آلات بھی تقسیم کئے۔
وزیراعظم نے چھترپتی شیوا جی مہاراج جینتی کے موقع پر مبارکباد بھی پیش کی۔
۔۔۔۔۔۔۔۔۔۔۔
م ن۔ش س۔ رض
U- 1089
(Visitor Counter : 43
جل شکتی وزارت
اترپردیش کے بُندیل کھنڈ اور وِندھ علاقے میں جل جیون مشن کی مدد کرنے کو لے کر اقوام متحدہ کے دفتر برائے منصوبہ جاتی خدمات نے ڈنمارک حکومت کے ساتھ شراکت داری کی
نئی دہلی،22؍مارچ 2021:
اقوام متحدہ کے دفتر برائے منصوبہ جاتی خدمات نے عالمی یوم آب کے موقع پر اترپردیش میں مرکزی حکومت کے اولی العزم پروگرام جل جیون مشن کی مدد کرنے کےلئے ڈنمارک حکومت کے ساتھ ایک شراکت داری کی ہے۔ ڈنمارک حکومت اور یو این او پی ایس کے درمیان اس شراکت داری کا مقصد جل جیون مشن کے لئے حکمت عملی پر مبنی تکنیکی مدد مہیا کرنا ہے۔ یو این او پی ایس پانی کی کمی سے جوجھ رہے اترپردیش کے بُندیل کھنڈ اور وِندھ علاقے میں واقع اضلاع میں ناپنے لائق ڈلیوری ماڈل قائم کرنے پر توجہ مرکوز کرے گا۔ یہ جل جیون مشن کو چلانے سے متعلق گائیڈ لائن میں مذکوراولیت کے عین مطابق ہوگا۔
یواین او پی ایس اور ڈنمارک کے سفارت خانے کے درمیان اشتراک کے توسط سے یہ یقینی بنایاجائے گا کہ جل جیون مشن پر شراکت داری اور سہ فریقی ہند-ڈنمارک باہمی تعاون حسب معمول جاری رہے گا، دونوں ایک دوسرے کی حمایت کریں گے اور جل جیون مشن کے اہداف کے حصول میں مدد کے لئے ایک دوسرے کو مضبوط کریں گے۔ یو این او پی ایس ان اضلاع میں وسائل کو خاص طورپر کنبہ جاتی سطح پر لوگوں کو متحرک کرنے کے ساتھ ساتھ صلاحیت سازی اور تربیت وغیرہ کے شعبوں میں استعمال کرے گا، جو سلسلے وار طریقے سے ہر گھر کو نل جل کنکشن مہیا کرنے کے مشن کے ہدف کو حاصل کرنے میں معاون ثابت ہوگا۔
جل جیون مشن کا ہدف 2024ء تک ہر دیہی کنبے کو گھریلو نل کنکشن مہیا کرنا ہے۔ یہ اقوام متحدہ کے پائیدار ترقی ہدف -6مطابق ہے۔ پچھلے کچھ سالوں میں حکومت ہند اور شہری سماج کے ساتھ سبھی سطحوں پر یو این او پی ایس کی ساکھ کو دیکھتے ہوئے اس کی نظریاتی سطح پر بڑی اہمیت ہے، کہ ڈنمارک حکومت اور یو این او پی ایس کے درمیان یہ تعاون مشن کے مقاصد کو حاصل کرنے کو لے کر ایک مثبت اثر ڈالے گا۔
وزیراعظم کا دفتر
وزیر اعظم نے ممبئی کے باندرا-ورلی سی لنک پر ہونے والے حادثے میں جانی نقصان پر افسوس کا اظہار کیا
وزیر اعظم جناب نریندر مودی نے ممبئی میں باندرہ-ورلی سی لنک پر پیش آنے والے ایک حادثے میں ہونے والے جانی نقصان پر غم کا اظہار کیا ہے۔ وزیراعظم نے زخمیوں کی جلد صحت یابی کے لئے پرارتھنا بھی کی۔
وزیر اعظم کے دفتر نے ٹویٹ کیا؛
’’ممبئی میں باندرہ-ورلی سی لنک پر ایک حادثے کی وجہ سے جانوں کے نقصان پر غم زدہ ہوں۔ سوگوار خاندانوں کے لئے تعزیت۔ میں زخمی ہونے والوں کی جلد صحت یابی کی امید کرتاہوں ‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-11064
(
سماجی انصاف اور تفویض اختیارات کی وزارت
سماجی تحفظ کی اسکیموں کیلئے مالی امداد
سماجی اور تفویض اختیار کی وزارت ملک میں معاشرے کے حاشیہ پر پڑے طبقوں کی فلاح وبہبود کے لئے کئی اسکیمیں چلا رہی ہیں
سماجی انصاف اور تفویض اختیار کا محکمہ ملک میں سماج کے حاشیہ پر پڑے طبقے کی فلاح وبہبود کیلئے کئی اسکیمیں چلا رہا ہے جنہیں مرکزی حکومت کے ذریعے مالی مدد فراہم کی جاتی ہے۔ نیچے کے ضمیمہ میں بڑی اسکیموں کے حساب سے مختص کیے گئے/ استعمال کیے گئے فنڈ کی تفصیلات دی گئی ہیں۔
ان اسکیموں کے کامیاب نفاذ کیلئے حکومت کئی قدم اٹھاتی ہے جیسے کہ ضلعی حکام کے ذریعے لازمی طور پر سالانہ جانچ، پروگرام مانیٹرنگ یونٹ  کے ذریعے نگرانی، ریاستی سطح کی کثیر جہتی مالی امداد کی کمیٹی کے ذریعے چھان بین کی تجاویز، اکاؤنٹ کے اسٹیٹمنٹ اور استعمال سے متعلق سرٹیفکیٹ کی آڈیٹنگ کو لازمی طو رپر جمع کرانااور قومی سطح، ریاستی سطح ، ضلعی سطح پر میٹنگیں منعقد کرکے وقتاً فوقتاً جائزہ لینا اور فیلڈ کے دورے کرنا۔ اس کے علاوہ محکمہ تیسرے فریق کے تجزیاتی مطالعے کے ذریعے بھی اسکیموں کے نفاذ کا وقتاً فوقتاً جائزہ لیتا ہے۔
ضمیمہ
مالی سال 22-2021 اور مالی 23-2022 کیلئے بڑی اسکیموں کے لحاظ سے مختص کیے گئے فنڈ اور اخراجات

|
|
|
|
2021-22
|
|
2022-23
|
|
نمبر شمار
|
|
پروگرام / اسکیم
|
|
مختص کیا گیا فنڈ
|
|
اخراجات
|
|
مختص کیا گیا فنڈ
|
|
اخراجات
|
|
اسکیم
|
|
|
|
|
|
1
|
|
ایس سی کیلئے پوسٹ میٹرک اسکالرشپ
|
|
4196.59
|
|
1978.56
|
|
5660.00
|
|
4392.50
|
|
2
|
|
شریئس اسکیم
|
|
|
|
|
|
|
|
|
|

|
|
ایس سی کیلئے نیشنل فیلو شپ
|
|
125.00
|
|
122.44
|
|
159.00
|
|
114.25
|
|
ایس سی کیلئے نیشنل اوورسیز اسکالر شپ
|
|
35.00
|
|
49.07
|
|
50.00
|
|
75.44
|
|
ایس سی کیلئے اعلیٰ درجے کی تعلیم
|
|
70.00
|
|
84.72
|
|
108.00
|
|
85.67
|
|
ایس سی کیلئے مفت کوچنگ
|
|
30.00
|
|
14.98
|
|
27.00
|
|
18.41
|
|
|
|
کُل شریئس اسکیم
|
|
260.00
|
|
271.21
|
|
344.00
|
|
293.77
|
|
3
|
|
پی ایم اجئے
|
|
1800.00
|
|
1820.32
|
|
1062.39
|
|
164.00
|
|
4
|
|
شہریوں کے حقوق کی حفاظت کو یقینی بنانے کاقانون 1955 اور ظلم کی روک تھام کا قانون 1989 کے نفاذ کے مشینری کو مضبوط کرنا
|
|
600.00
|
|
610.11
|
|
500.00
|
|
390.85
|
|
5
|
|
ایس سی اور دیگر کیلئے پری میٹرک اسکالرشپ
|
|
725.00
|
|
570.39
|
|
500.00
|
|
208.62
|
|
6
|
|
اٹل ویو ابھودے یوجنا
|
|
150.00
|
|
96.54
|
|
140.00
|
|
117.54
|
|
7
|
|
منشیات کی مانگ میں کمی سے متعلق قومی ایکشن پلان
|
|
200.00
|
|
90.93
|
|
200.00
|
|
97.61
|
|
8
|
|
پی ایم یسسوی 
|
|
|
|
|
|
|
|
|
|
او بی سی/ ای بی سی کیلئے پوسٹ میٹرک اسکالر شپ
|
|
1300.00
|
|
1319.96
|
|
1083.00
|
|
1007.04
|
|
او بی سی کیلئے پری میٹرک اسکالر شپ
|
|
250.00
|
|
218.46
|
|
394.61
|
|
361.13
|
|
او بی سی کیلئے لڑکے اور لڑکیوں کا ہاسٹل
|
|
30.00
|
|
18.76
|
|
20.00
|
|
18.80
|
|
9
|
|
شریئس 
|
|
|
|
|
|
|
|
|
|
او بی سی کیلئے نیشنل فیلو شپ
|
|
60.00
|
|
55.55
|
|
53.00
|
|
51.32
|
|
او بی سی کیلئے ملک سے باہر تعلیم پر سود سے متعلق سبسیڈی
|
|
30.00
|
|
26.70
|
|
27.00
|
|
24.05
یہ جانکاری سماجی انصاف اور تفویض اختیارات کے وزیر مملکت جناب اے نارائن سوامی نے آج راجیہ سبھا میں ایک سوال کے تحریری جواب میں دی۔
-----------------------
ش ح۔ق ت۔ ع ن
U NO: 8145
(Visitor Counter : 37
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 196.45 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعالمعاملوں کی تعداد81,687ہے۔
فی الحال زیر علاج مریضوں کی شرح 0.19فیصد ہے۔
سردست ملک میں شفایابی کی شرح98.60 فیصد ہے۔
گزشتہ 24 گھنٹوں کے دوران 9,862مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,27,25,055ہوگئی ہے۔
پچھلے 24 گھنٹوں کے دوران12,249 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((3.94 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 85.88کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,10,623ٹیسٹ کئے گئے۔
وزارت دفاع
بھارتی فوج نے سرحد اور ساحلی سیکورٹی پر ’’سرکشا منتھن‘‘ کا اہتمام کیا
بھارتی فوج کی ڈیزرٹ کور نے جودھ پور  میں سرحدی اور ساحلی سلامتی کے پہلوؤں پر’’سرکشا منتھن 2022‘‘ کا اہتمام کیا۔ منتھن کی مشترکہ صدارت بارڈر سیکیورٹی فورس  کے ڈائریکٹر جنرل آئی پی ایس جناب پنکج کمار سنگھ، انڈین کوسٹ گارڈ کے ڈائریکٹر جنرل وی ایس پٹھانیا اور جنرل آفیسر کمانڈنگ ڈیزرٹ کور لیفٹیننٹ جنرل راکیش کپورنے کی اور اس میں فوج، بی ایس ایف اور کوسٹ گارڈ کے افسران نے شرکت کی۔
بات چیت کے دوران بین الاقوامی سرحد  اور ساحلی سیکٹر کے ساتھ مجموعی سیکورٹی میں اضافے کے لیے انٹرآپریبلٹی، آپریشنل کوہیجن اور لاجسٹکس کے پہلوؤں پر غور کیا گیا۔
سیکورٹی فورسز کے درمیان اعلیٰ درجے کے باہمی تعاون اور تعلق کو حاصل کرنے کے لیے ایک مشترکہ تربیتی کیلنڈر بھی مرتب کیا گیا۔ موجودہ سلامتی کے خطرات اور چیلنجز کے ساتھ ، مشترکہ انسدادی کارروائی پر غور کیا گیا اور ایسے معاملات اب آئندہ مشقوں کا حصہ ہوں گے۔
اس مقصد کو حاصل کرنے کے لیے صلاحیت کے فروغ کا ایک ٹھوس روڈ میپ تیار کرنے اور موافق سکیورٹی ماحول تیار کرنے کا بھی فیصلہ کیا گیا۔
۔۔۔۔۔۔۔۔۔۔۔
ش ح۔ا گ ۔ن ا۔
U- 7188
(Visitor Counter : 98
صحت اور خاندانی بہبود کی وزارت
روزانہ نئے معاملات سے زیادہ صحتیابی کا رجحان فعال معاملات کی مسلسل کمی کو یقینی بناتاہے
فعال معاملات کی تعداد کل معاملات کے 5فیصد سے بھی کم ہوگئی ہے
نئی دہلی ، 19؍نومبر:گذشتہ 24گھنٹوں کے دوران ہندوستان میں کل 45576افراد کووڈ سے متاثرہ پائے گئے ، جب کہ اسی مدت کے دوران ہندوستان 48493افراد کووڈ سے صحتیاب ہوئے ہیں ۔ اس طرح فعال معاملات میں کل 2917معاملات کی کمی کویقینی بنایاجاسکا ۔
لگاتارگذشتہ 47دنوں سے کووڈ کے نئے معاملات سے زیادہ صحت یابی کے نئے معاملات سامنے آرہے ہیں ۔
ہندوستان میں فعال معاملات کا بوجھ آج 5فیصد سے بھی کم آگیا۔
روزانہ کووڈ 19کے معاملات سے زیادہ صحتیابی کے رجحان سے ہندوستان کے فعال معاملات کے بوجھ میں مسلسل کمی واقع ہورہی ہے ۔ یہ بات یقینی ہوچکی ہے کہ ہندوستان میں موجودہ کووڈ کے فعال معاملات صرف 443303ہیں جو کہ ہندوستان کے کل پازیٹیو معاملات کے محض 4.95فیصد ہیں۔
صحتیابی کے نئے معاملات ہر24گھنٹے کے دوران نئے معاملات کو روزانہ پیچھے چھوڑ رہے ہیں ۔اس کی وجہ سے صحتیابی کی شرح بہترہوکر آج 93.58فیصد ہوگئی ہے ۔ ہندوستان میں کل 8383602افراد کووڈ سے صحتیاب ہوئے ہیں ۔ صحتیاب ہوئے معاملات اورفعال معاملات کے درمیان فرق لگاتاربڑھتاجارہاہے ، جوکہ فی الحال 7940299ہے ۔
نئے صحتیاب ہوئے معاملات میں 77.27فیصد کا تعاون 10ریاستوں/ مرکزکے زیرانتظام علاقوں نے دیاہے ۔ کووڈسے 7066افراد کی صحتیابی کے ساتھ کیرالامیں سب سے زیادہ صحتیابی معاملات ہوئے ہیں ۔دہلی میں 6901افراد کووڈ سے صحتیاب ہوئے ہیں جب کہ مہاراشٹرمیں 6608افراد صحتیاب ہوئے ہیں ۔
کل نئے معاملات میں سے 77.28فیصد معاملات 10ریاستوں /ر مرکزکے زیرانتظام علاقوں میں سامنے آئے ہیں ۔
گذشتہ 24گھنٹے کے اندردہلی میں 7486نئے معاملات سامنے آئے ہیں ۔ اسی طرح کیرالا میں 6419نئے معاملات سامنے آئے ہیں ، جب کہ مہاراشٹرمیں کل نئے5011معاملات درج کئے گئے ۔
گذشتہ 24گھنٹے کے دوران کووڈ سے 585افراد جاں بحق ہوئے ۔جن میں سے 79.49فیصد اموات 10 ریاستوں /مرکزکے زیرانتظام علاقوں میں ہوئیں ۔22.39فیصد نئی اموات دہلی میں ہوئیں ، یہاں کل 131موتیں ہوئیں ۔ اس کے بعد مہاراشٹرمیں تین عدد میں کل 100اموات ہوئیں ، جب کہ مغربی بنگال میں 54نئی اموات ہوئیں ۔
بہت چھوٹی، چھوٹی اور درمیانی صنعتوں کی وزارت
نیم عسکری افواج کے جوان کھادی کی دریوں کی گرماہٹ محسوس کریں گے ؛ سودیشی مہم کے لیے زبردست تقویت
نئی دہلی، 17 دسمبر 2021:
کھادی اور ولیج انڈسٹریز کمیشن  کو سی آئی ایس ایف کی جانب سے 3.95 کروڑ روپئے کے بقدر کھادی کاٹن کی 77600 دریوں کا نیا آرڈموصول ہونے کے ساتھ ہی نیم عسکری افواج میں سودیشی مہم کو زبردست تقویت حاصل ہوئی ہے ۔ اس کے ساتھ ہی، نیم عسکری افواج کی جانب سے کھادی کاٹن کی دریوں کا مجموعی مطالبہ 268458 تک پہنچ چکا ہے جس کی قیمت 13.60 کروڑ روپئے کے بقدر ہے، وہیں دوسری جانب کے وی آئی سی 12 دسمبر 2021 تک پہلی سپلائی کے تحت 1000 دریاں ارسال کر چکا ہے ، اور جسے افواج کے ذریعہ منظوری بھی حاصل ہو چکی ہے۔ بقیہ سپلائی ہر 10 دنوں میں 5000 پیس کی لاٹ میں کی جائے گی۔
نیم عسکری افواج کے لیے کھادی کاٹن کی دریوں کی خریداری کے لیے اس سال 6 جنوری کو کے وی آئی سی اور آئی ٹی بی پی کے درمیان ایک مفاہمتی عرضداشت پر دستخط کیے جانے کے مدنظر یہ قدم اٹھایا گیا ہے۔ اس سے قبل، مجموعی طور پر 9.65 کروڑ روپئے کے بقدر 190858 دریوں کی خریداری کا آرڈر دیا گیا تھا۔
تفصیلات کے مطابق، کے وی آئی سی 1.98 میٹر طویل اور 1.07 میٹر چوڑی نیلے رنگ کی دریاں سپلائی کرے گا۔ سوتی دریاں اترپردیش، ہریانہ اور پنجاب کے کھادی اداروں کے ذریعہ تیار کی جائیں گی۔ یہ پہلا موقع ہے جب نیم عسکری افواج کے جوان کھادی کی گرماہٹ کو محسوس کریں گے۔
مجموعی 268458 آرڈرس میں سے سی آئی ایس ایف کو 120300 دریوں کی فراہمی ؛ بی ایس ایف کو 59445 دریوں کی؛ آئی ٹی بی پی کو 51000 دریوں کی اور بقیہ 37713 دریوں کی سپلائی ایس ایس بی کو کی جائے گی۔
نیم عسکری افواج میں سودیشی مہم کا آغاز وزیر داخلہ امیت شاہ کی ہدایت پر عمل میں آیا جس کا مقصد ’’آتم نربھر بھارت ابھیان‘‘ کی حمایت کے لیے مقامی مصنوعات کی حوصلہ افزائی کرنا ہے۔
کے وی آئی سی کے چیئرمین جناب ونے کمار سکسینا نے کہا کہ سوتی کھادی کی دریوں کے لیے دوبارہ آرڈر دیا جانا کھادی مصنوعات کی عمدہ کوالٹی، جو کہ کھادی کی پہچان ہے، کا ثبوت ہے۔ جناب سکسینا نے کہا،’’کھادی مصنوعات کے لیے یہ تھوک آرڈر نہ صرف ہماری نیم عسکری افواج کےدرمیان سودیشی مصنوعات کے استعمال کی حوصلہ افزائی کریں گے بلکہ کھادی کے صناعوں کے لیے بڑے پیمانے پر اضافی روزگار بھی پیدا کریں گے۔کے وی آئی سی اس امر کو یقینی بنائے گا کہ کوالٹی کے معیار کو برقرار رکھتے ہوئے تمام دریاں ہمارے جوانوں تک بروقت پہنچائی جائیں۔‘‘
کے وی آئی سی نے آئی ٹی بی پی کے ذریعہ فراہم کرائے گئے نمونوں کے مطابق سوتی دری تیار کی ہے اور اسے ایجنسی کے ذریعہ منظوری دی گئی ہے۔ کے وی آئی سی کے ذریعہ تیار کردہ دریوں کی، ناردن انڈیا ٹیکسٹائل ریسرچ ایسو سی ایشن  جو کہ کوالٹی کے معیار ات کو جانچ کے لیے سانٹیفک اور صنعتی تحقیق کے محکمہ کے ذریعہ تسلیم شدہ کپڑا صنعت کی وزارت کی ایک اکائی ہے، کے ذریعہ تصدیق کی گئی ہے۔